Studenții admiși la UMF „Carol Davila” care intră la buget pot rămâne pe locurile fără taxă până termină studiile, dar cu o condiție
Studenții care vor fi admiși pe locuri bugetate, după examenul de admitere din iulie 2024 de la Universitatea de Medicină și Farmacie „Carol Davila” (UMFCD) din București, vor rămâne „la stat” până la finalizarea studiilor, potrivit unei noi reguli aprobate de Senatul Universitar. Informația a fost confirmată de prorectorul Valentina Uivaroși pentru Edupedu.ro, care a explicat că există condiția de a fi integralist. Și că, de asemenea, regula se aplică și pentru studenții admiși la taxă, care rămân și ei, de regulă, sub aceeași formă de finanțare a studiilor.